Den Vest-Sjællandske Avis, 1818-08-22
Den nye Franske Journal Minerva har nyeligen leveret en Skildring over Storbrittaniens vanskelige Stilling i denne Henseende. Det hedder deri; at Spaniens Forhold saavel til Brasilien, som til de Nordamerikanske Friestater blive stedse meere indviklede og kritiske, at hiin Stat har bemægtiget sig Montevider under Paaskud af at tage den fra Artigas, og at disse erobre Vestslorida paa Grund af at forhindre Siminoternes Angreb. Hvorledes skal England forholde sig under disse Omstændigheder, skal det erklære sig til Fordeel for Spanien, saa udsætter det sig for at komme i en Krig med begge de anførte Stater, som kan komme til at koste det Canada, og foraarsage at det taber sin Handel paa Brasilien, med alle de der oplagte Varer, og det kan derved tillige bevirke, at Fristaterne ville nøie forbinde sig med Brasilien, og at alle de nye Republiker ville støtte sig paa disse to Magter; en Forening, som England af al Magt bør søge at forebygge; desuden vilde det komme i den besynderlige Stilling derved, at det vilde paa den ene Side komme i Krig med Brasilien, imedens at det paa den anden maatte tilskyndes af sin Politik til at beskiærme Portugal imod Spanien. Og forbliver England neutral i denne Strid imellem Spanien og Nordamerika, saa tillader den Fristaterne at forstørre sig og befordre de Spanske Coloniers Løsrivelse, som i Tiden vil drage de Engelske Colonier i Vestindien efter sig. Man maae, hedder det videre, tilstaae, at England har en Opgave at løse, som hører til de allervanskeligste (denne Beskuelse af Sagen er udentvivl rigtig, ved alle sine foregaaende politiske Forhold har England havt et tydeligt og bestemt Formaal, hvorpaa det kunde anvende sin Kraft, men nu bringer Tingenes forunderlige Gang det med sig, at Politikens Gienstænde træde frem i uvisse og tvivlsomme Skikkelser; man ahner at der for nærværende Tid foregaaer noget i Menneskelivet, som forandrer dets heele politiske Stilling, at der tilberedes og forestaaer en Hovedforandring i alle Forhold, som al menneskelig Magt og Klogskab forgiæves modsætter sig). Man veed at det Engelske Cabinet har foreslaaet det Spanske ved Hertugen af Wellington, at lade Montevider besætte ved en neutral Magt (nemlig den brittiske, for at suspendere denne Strid indtil videre; men saavel Spanien som Brasilien have viist sig utilbøielige til at give dertil sit Samtykke. De Engelske Oppositions blade fortælle at Hertugen af Wellington er just af den Aarsag kommen til London, for at aftale de Forholdsregler, hvorved et Brud imellem Spanien og Portugal kan forhindres, og forsikkre at Spanien har i Sinde at angribe denne Stat. Det hedder ogsaa at Gouverneuren paa den Portugal tilhørende Azoriske Øe St. Miguel har afsendt et Portugisisk Krigskib til Liffabon, for at afhente en Forstærkning af 500 Mand, da han befrygter at en Spansk Escadre skal besætte Øen, til hvis Forsvar han har truffet alle de fornødne Forsvars Anstalter. – Det er ret mærkværdigt at den Engelske Regiering har just i denne Tidspunkt, hvori de politiske Forhold imellem Staterne paa denne og paa hiin Side af det Atlantiske Hav, blive stedse meere indviklede, ladet offentlig bekiendtgiøre den Note, som fra det Madrider Cabinets Side er under 12te Mai d. A. bleven meddeelt de Allierede Magter angaaende Anliggenderne i Sydamerika, og som hidindtil er bleven holdet hemmelig. Den Spanske Regiering anfører deri, at Oprøret i dens Colonier er en Følge af Revolutions Aanden i Europa, men at hans katholske Majestæt har anvendt alle de Midler, som den menneskelige Kundskab kan indgive, og saa megen Mildhed som mueligt for at bringe Roe og Lydighed der igien tilveie, og at han tillige i de diplomatiske Forhold har opsøgt et politisk Middel for at opnaae dette Formaal, da den revolutionaire Frigiørelse af Sydamerika, og paa den anden Side dens Underkastelse under sin lovmæssige Regiering, maae blive en vigtig Gienstand for politiske Betragtninger; og fortiener at Europa beskiæftiger sig dermed; da ifald det første Tilfælde skulde indtræffe, deraf vil fremkomme en nye Tingenes Orden i politiske og Handelsforhold, som ikke kunne være ligegyldig for denne Verdensdeels Vel. De Allierede Magter have tilintetgjort det ødelæggende System, som den Amerikanske Revolution havde tilfølge i Europa, det staaer nu allene tilbage for dem, at undertrykke det samme System i det Spanske Amerika. For at giøre en Ende paa de blodige Optrin i hiin Verdensdeel, har Hs. Katholske Majestæt blot ventet paa en Leilighed til at henvende de Allierede Magters Opmærksomhed paa denne vigtige Sag, hvorom han tilforn har saa ofte, og i den sidste Tid saa venskabelig underhandlet med Hs. Kgl. Høihed Prinds=Regenten af Storbrittanien.